Tuiono TeanauTEANAU TUIONO (Green) (remote): Tēnā koe e te Pīka otirā tēnā koutou i te Whare. 'Matariki tāpuapua. Matariki ahunga nui. Matariki hunga nui'. Nōku anō te whiwhi ki te mihi atu ki tēnei o ngā ture tēnei o ngā pire mō Te Hararei Tūmatanui o Matariki me te oranga onō kei te aro anō tō tātou he hararei anō e whakanui atu i tō tātou nei ao Māori e whakanui ana i tō tātou mātauranga Māori me ōna oranga katoa. Ehara tēnei e pērā ki a Kirihimete ki te Aranga i te mea nō tāwahi kē ērā hararei nā reira tēnei hararei i tipu ake me tōna mātauranga taketake i tipu ake ki konei ki Aotearoa. Nō reira e tautoko ana mātou ngā Kākāriki ki tērā o ngā āhuatanga.He nui ngā akoranga i ahu mai i ngā whetū o Matariki. I rongo au i ngā kōrero mō te whetū o Waitī tērā whetū e aro ana ki ngā āhuatanga o te wai Māori. Ngā kōrero mō Waitā tērā o ngā whetū e aro ana ki kohinga kai ki te wai tai ki te moana. Heoi i a au e haere ana ki te motu ki ngā hui o Matariki ki roto i ngā tau i tīmata ēra momo hui me te ā ki raro i te tirohanga o Pōhutukawa te whetū i whakaarohia ki a rātou mā kua whetūrangihia kua whetūrangihia pērā i te kāhui o Matariki.Nō reira i te pānuitanga tuarua i tērā wiki i mihi au ki Kahurangi June Jackson e mihi au ki Tā Wira Gardiner heoi ki roto i te wiki kua pahure ake kua hinga tērā o tātou Te Moana-nui-a-Kiwa Jackson ki a Moana Jackson. Ko ia tētahi e kaha ki te whakatinanahia i ngā āhuatanga o te tino rangatiratanga me te mana motuhake. Me te mea anō i taka mai tērā mātauranga mai i tērā o ngā āhuatanga nō reira me mihi atu ki a ia ka tika. Tē taea e au kīhai au i whai wā ki te haere atu nō taratahi ki tōku kāinga ki raro i ngā waeture o te Kowheori heoi anō ko tāku ngākau ki reira. I a tātou e whakaaro ana ki ngā akoranga i ahu mai i a Pōhutukawa i a tātou e whakaaro ana ki te hunga kua pahure ake me whai whakaaro anō ki ngā akoranga i waiho mai rātou ki a tātou te hunga ora. I pērā ana a Moana Jackson i te wā i te ora. I pērā ana ia i te wā o te hinga i a ia e tīraha ana ki tana marae ki Matahiwi. Kei te aro Te Ao Māori ki ōna ōhākī ōhākī e rua. Te tuatahi kia kaua e hareruia Karaitiana ki tōna tangihanga kia kaua karakia te kaikarakia karaitiana ki tōna tangi me te aro i ō tātou nei whakaaro ki ō tātou nei ātua Māori. Me te mea anō me whai whakaaro me āhei te wahine ki te tū ki te marae. Nō reira me mihi atu au ki tēra o ngā āhuatanga. Me pērā anō tātou ki roto i ngā tau kei te haere mai ngā akoranga i waiho ake mai pērā ki a Moana Jackson ki a tātou.No reira i a au e aro ana ki ngā āhuatanga ki tērā marae ko te wahine tuatahi i tū ki runga i te marae ko te Minita i hēpara ana tēnei pire i tēnei wā nō reira e mihi atu au ki te Hōnore a Kiritapu Allen nāna noa i kōkirihia tēnei pire ki roto o ngā tukanga o te Pāremata nōna noa te hōnore ki te tū ki te tuku whaikōrero ki te marae ātea ki te Matahiwi marae otirā tēnā anō ki tō mātou nei rangatira a Marama Davidson tō mātou nei rangatira wahine i whai wāhi ia ki te tū ki runga i taua marae. Ko te manako nōku nei kia kaua tērā momo tikanga hoki ki te moe. Kia oho tonu tērā tikanga i te mea i a tātou e hoki anō ki ō tātou nei akoranga mai ō mātou tīpuna kua mōhio kē tātou kua pērā anō te mana o te wahine nō reira ko Moana Jackson pērā i te wā i te ora i pērā anō i te wā o te mate.Nō reira te pāpā Moana Jackson haere atu rā haere atu rā haere atu ki tō tuakana Syd haere atu rā ki a Eva ki Te Miringa ki a pāpā Niko Tangaroa rātou anō i pupū ake tērā whakaaro o te tino rangatiratanga i waiho ake i roto i Te Tiriti o Waitangi me tōna tuakana He Whakaputanga i hainatia e ō tātou nei mātua tīpuna i te tau 1835 ngā tau e rima i mua i te hainatanga o Te Tiriti o Waitangi.Ināianei i a au i a mātou o te Komiti Whiri Take Māori tōna tēnei waimarie i haere mai Tākuta Rangi Matamua ki te kōrero i ngā kōrero e pā ana ki te oranga o tēnei ture ōna piringa ki roto i o tātou nei taiao i te mea ehara tēnei i te hararei noa kei te tautoko au i ngā kōrero i kōrerohia i mua i a au. He hararei o te maumahara ki te hunga kua wehe atu heoi anō he hararei kia whakanui te noho o te tangata ki roto i te taiao te noho o te tangata me ōna piringa ki te taiao. I te wā o ō tātou nei tūpuna i kaha rātou ki te whai i ngā āhuatanga te whakatere moana tae atu rā ki te pānui i ngā āhuatanga o ngā whetū. I pānuihia i āhei rātou ki te whai i ngā tohu ki roto i te taiao mō te hī ika te wāhi anō mō te hauhake māra.Nō reira ko Rangi Matamua tērā i kōkirihia nō reira me mihi atu au ki te katoa o tōna ohu ki a Rereata Mākiha ki a Hoturoa ki a Jack Thatcher ki a Ruakere Hond Pauline Harris me Victoria Campbell. Nā ēra momo pukenga o ērā momo pukumahi ka whai oranga tēnei ture ki roto i ōna āhuatanga katoa.I a au e whakarongo ana ki ngā kōrero he nui ngā oranga ki roto i ngā āhuatanga a te takiwā i te mea mēnā kei te aro tātou ki ō tātou nei whānau ki Taranaki kei raro i te maru o te maunga tītōhea kei te whai rātou i te whetū o Puanga ō tātou nei whanauka mā tētahi atu māka ki te Ngāi Tahu ko Puaka tērā i whai rātou. He tikanga anō ki te Nōta i te mea he rerekē te taiao ki ia takiwā. Nō reira ki roto i tērā ka taea te whakapakari tō tātou nei tuakiri ā-rohe tō tātou tuakiri ā-taiwhenua. Mā runga i tērā ko te tūmanako ka whai wāhi ka taea ki te tūruhi haere ko te tāpoi haere ki roto i ngā takiwā puta noa i a Aotearoa ki te ako i ō rātou nei tikanga te ako i ō rātou nei pūrākau te ako i ō rātou nei piringa ki te taiao. He oranga anō tērā mō tātou katoa Māori mai Tauiwi mai kia mārama anō he aha te hītori kei raro ngā rekereke o tātou nei waewae kei reira to oranga. I a au e whakarongo ana ki ētahi o ngā kōrero mai i ētahi o ngā mema o Te Pāremata kāore i te pai ki tēnei o ngā pire me pēnei ana taku nei kōrero ki a rātou. Me whānui te tirotiro me whānui te aronga. Me whānui tō tātou nei whakaaro mō te tuakiri o tō tātou nei motu whānui i te mea he ao anō kei tua i te hōhonu o te pūkoro. He ao anō kei tua i tēnei mea te pūtea. He ao anō kei tua i tēnei mea te kohi moni. Mā runga i tērā taha ka taea e tātou te rārangi i ngā ahurea katoa o tātou e noho ana e karangahia ko Aotearoa ko tātou nei kāinga. Heoi ki te ora anō tēnei āhuatanga ki roto i ō tātou nei kura me kaha Te Tāhuhu o Te Mātauranga ki te hoatu ngā rauemi i rongo kōrero au kua tīmata tērā o ngā mahi nō reira me kaha ki te hāpai i te āhei o ngā pouako ki te whakanunui i ēnei mātauranga i te mea mō ētahi he hou ēnei kōrero. Nā tātou i haere ana ki ngā Kura Kaupapa Māori ō tātou nei tamariki ki ngā Kura Kaupapa Māori kua roa te wā i whakanui ana mātou otirā tātou pea i ngā āhuatanga o Matariki. He mea tauhou ki ētahi o ngā Kura Auraki nō reira te mea nui me tīmata me ngā tamariki mokopuna me tīmata me ngā rangatahi. Me hoatu ngā rauemi ki ngā Kura Auraki mai Māori mai kia puaki tērā whakaaro.Heoi anō mēnā kei te whakaaro tātou i ngā āhuatanga o Matariki kei roto i te horopaki o te huringa o te āhuarangi kei roto i te horopaki me te mōhio ko tātou te hunga tangata he wāhanga noa iho o te ao whānui he wāhanga anō ki tō tātou taiao nō reira me mātua mōhio mai tātou ko tēnei he ara kia ako te piringa o te tangata ki te whenua te piringa o te tangata ki te awa te piringa o te tangata ki te maunga te piringa o te tangata ki te katoa o te hunga e noho ana ki te ngahere nō reira tēnā koutou katoa.[Greetings Mr Speaker and to all of you in the House. The pools of Matariki. The great mounds of Matariki. Matariki of many people. I once again am fortunate to be able to acknowledge this law this bill regarding the Matariki public holiday with the satisfaction that it focuses on—it is a holiday that celebrates our Māori world and our Māori knowledge with all its benefits. This is not like Christmas or Easter because those holidays came from overseas but this holiday with its associated traditional wisdom developed here in New Zealand. Therefore The Greens support that aspect.There is much to be learnt about the stars of Matariki. I heard the stories about the star Waitī which is concerned with fresh water. The stories of Waitā the star concerned with the collection of food from salt water from the sea. However as I travelled around the country to gatherings for Matariki those sorts of gatherings began with the observation of Pōhutukawa the star thought of in relation to those who have become stars in the heavens like the Matariki cluster.In the second reading last week I acknowledged Dame June Jackson and Sir Wira Gardiner; however in the past week Te Moana-nui-a-Kiwa Jackson known as Moana Jackson has also fallen. He was one who was committed to the realisation of sovereignty and independence. He has also increased our knowledge about these things therefore I must acknowledge him. I wasn't able to attend as I was isolating at home under the COVID regulations; however my heart was there. As we think about what Pōhutukawa can teach us as we think about those who have passed away we should also be mindful of what we the living can learn. Moana Jackson was like that when he was alive. He was also like that in death as he was lying at his marae Matahiwi. The Māori World is cognisant of his dying wishes his two dying wishes. Firstly there should be no Christian hallelujahs at his funeral there should be no Christian prayers at his funeral with the focus on our Māori gods. And also we should be attentive and allow women to speak on the marae. Therefore I must acknowledge that aspect. That should continue in the years to come the learning left for us by the likes of Moana Jackson.Therefore as I look at the functions on that marae the first woman to speak on the marae was the Minister who is currently shepherding this bill therefore I acknowledge the Hon Kiritapu Allen who has progressed this bill through the parliamentary processes and who had the honour to stand and deliver a formal speech on the marae at Matahiwi also acknowledgments should go the Hon Marama Davidson our female co-leader who also took the opportunity to speak on that marae. My desire is that that practice should not go back to sleep. That practice should be kept alive because as we return to the learning passed down from our ancestors we already know that that woman possessed authority so Moana Jackson continued to teach us in death as he had in life.So to my uncle Moana Jackson may you rest in peace beside you brother Syd go to Eva to Te Miringa to uncle Niko Tangaroa those who kept the thinking about sovereignty at the forefront that was left in the Treaty of Waitangi and its older sibling the Declaration of Independence which was signed in 1835 five years prior to the Treaty of Waitangi.As we of the Māori Affairs Committee were lucky enough to have Dr Rangi Matamua come along to talk to us about the benefits of this law its connections to our environment for this isn't just a holiday and I support those speakers who spoke before me. It is a holiday to remember those who have passed; however it is also a holiday to celebrate the place of people within the environment the place of people and their connections to the environment. In the times of our ancestors they were keen sailors which read the features of the stars. They were read so they were able to follow the signs in the environment regarding fishing and harvesting the gardens.Therefore Rangi Matamua is the one who drove this forward so I must acknowledge him and I must also acknowledge his working party Rereata Mākiha Hoturoa Jack Thatcher Ruakere Hond Pauline Harris and Victoria Campbell. It is through their skill and hard work that this law holds many benefits in all its aspects.As I was listening to the stories there were many benefits related to the different regions because if we look at our family in Taranaki at the base of the barren mountain they follow the star Rigel and for our relations in Ngāi Tahu they also follow Rigel. It is a different practice in the North because each region is different. Therefore this means we are able to strengthen our regional identities our rural identities.With this in mind the hope is that opportunities will be taken to travel around to the different regions all over New Zealand to learn their practices and to learn their stories and their connections to the environment. There are benefits there for all of us Maōri and Tauiwi to understand what the history is underneath our heels there is the benefit.As I was listening to some of the comments from some members of this Parliament who do not like this bill this is what I have to say to them. Broaden your gaze broaden your focus. We must all broaden our thinking about the identity of our country at large because there is another world beyond a deep pocket. There is another world beyond that of finance. There is another world beyond making money. It is with this we are able to align all the cultures living in New Zealand and who call it home.However if this initiative is to gain traction in our schools the Ministry of Education must be forthright in resourcing it is my understanding that work has begun therefore we need to support the enablement of teachers to expand on the knowledge because for some this is new information. For us who went to Māori immersion schools or for those of us whose children attend those schools we have been observing Matariki for a long time. This is totally new for some of the mainstream schools therefore the main thing is we must start with the children and the grandchildren we must start with the young people. We must give those resources to both mainstream schools and Māori schools so that idea can be manifested.However if we look at Matariki in the context of climate change in the context and knowledge that we as a group of people are only a part of the wider world a part of our environment we should first realise that this is a way of learning about the connection of people to the land the connection of people to the rivers the connection of people to the mountains the connection of people to all of our biodiversity. Therefore greetings one and all.]